ອີຈິບ ເອທິໂອເປຍ ແລະ ຊູດານ ເຊັນຂໍ້ຕົກລົງ ກ່ຽວກັບ ການສ້າງເຂື່ອນ ໃສ່ແມ່ນຳ້ Nile
ອີຈິບ ເອທິໂອເປຍ ແລະ ຊູດານ ເຊັນຂໍ້ຕົກລົງ ທີ່ນະຄອນ Khartoum ປະເທດຊູດານ ເພື່ອອະນຸຍາດໃຫ້ ເອທິໂອເປຍ ສ້າງເຂື່ອນໄຟຟ້າ ໃສ່ແມ່ນຳ້ Nile.
ອີຈິບ ເອທິໂອເປຍ ແລະຊູດານ ໄດ້ລົງນາມໃນຂໍ້ຕົກລົງຂັ້ນຕົ້ນ ທີ່ຈະແບ່ງປັນນຳ້ ຈາກແມ່ນຳ້ Nile ເພື່ອອະນຸຍາດໃຫ້ ເອທິໂອ ເປຍທຳການກໍ່ສ້າງເຂື່ອນໄຟຟ້າ ຂະໜາດໃຫຍ່ແຫ່ງໃໝ່ ບັນດາຜູ້ນຳຂອງອີຈິບ ເອທິໂອເປຍ ແລະຊູດານ ໄດ້ລົງນາມຂໍ້ ຕົກລົງຂັ້ນຕົ້ນ ຢູ່ນະຄອນ Khartoum ໃນວັນຈັນວານນີ້ ນາຍົກລັດຖະມົນຕີເອທິໂອເປຍ ທ່ານ Hailemariam Desa- legn ກ່າວວ່າ ເຂື່ອນໄຟຟ້າ ມູນຄ່າ 4 ພັນລ້ານໂດລາ ທີ່ປະ ເທດຂອງທ່ານກຳລັງກໍ່ສ້າງ ຈະບໍ່ລົບກວນການໄຫລຂອງແມ່ນໍ້າ Nile ທີ່ມີຕົ້ນກຳເນີດເລີ້ມມາຈາກເອທິໂອເປຍ ເອທິໂອເປຍເລີ້ມກໍ່ສ້າງເຂື່ອນແຫ່ງນີ້ ມາໄດ້ຫລາຍປີແລ້ວ ໂດຍມີເປົ້າໝາຍທີ່ຈະຜະລິດ ກະແສໄຟຟ້າ ເພື່ອຕົນເອງແລະບັນດາປະເທດໃກ້ຄຽງ ອີຈິບ ທີ່ໄດ້ກາງຕໍ່ອາໄສແມ່ນຳ້ນີ້ ໃນການກະສິກຳ ແລະໃຊ້ດື່ມນັ້ນ ມີຄວາມຢ້ານກົວວ່າ ເຂື່ອນດັ່ງກ່າວອາດຈະເຮັດໃຫ້ປະລິມານນຳ້ຫລຸດລົງ ບັນຫາກ່ຽວກັບນຳ້ຢູ່ໃນຂົງເຂດ ໄດ້ເກີດມີບັນຫາມາເປັນເວລາຫລາຍສິບປີແລ້ວ ສົນທິສັນ ຍາຕ່າງໆຢູ່ໃນສະໄໝການເປັນຫົວເມືອງຂື້ນໄດ້ມອບນຳ້ຈາກສ່ວນໃຫຍ່ ຈາກແມ່ນຳ້ Nile ໃຫ້ແກ່ອີຈິບ ແລະຊູດານ ລັດຖະມົນຕີກະຊວງນຳ້ ຂອງເອທິໂອເປຍ ທ່ານ Alemayehu Tegenu ໃນວັນຈັນວານ ນີ້ ໄດ້ກ່າວຕໍ່ວີໂອເອ ພະແນກພາສາຂອງແຫລມອາຟຣິກາວ່າ ບັນດາປະເທດໄດ້ເຫັນດີ ນຳກັນວ່າ ນຳ້ຈາກແມ່ນຳ້ Nile ແມ່ນມີຄວາມຈຳເປັນຕໍ່ປະເທດທັງສາມ ທັງສຳຫລັບການ ນຳໃຊ້ແກ່ມະນຸດ ແລະກິດຈະການພັດທະນາຕ່າງໆ